নতুন প্রেসিডেন্ট পেল বিসিসিআই!

ওয়েব ডেস্ক : ভারতীয় ক্রিকেট বোর্ডের (BCCI) নতুন সভাপতি হতে চলেছেন রাজীব শুক্ল (Rajeev Shukla)। গত জুলাইয়ে প্রেসিডেন্ট হিসাবে শেষ হয়েছে রজার বিনির মেয়াদ। অন্যদিকে লোধা আইন অনুযায়ী সত্তর বছরের পর কেউ প্রশাসনিক পদে থাকতে পারবেন না। ফলে তার জায়গায় নতুন সভাপতি হচ্ছেন রাজীব।

সূত্রের খবর, বুধবার বিসিসিআইয়ের (BCCI) অ্যাপেক্স কাউন্সিলের বৈঠক ছিল। সেখানেই অন্তর্বর্তী প্রেসিডেন্ট হিসাবে রাজীব শুক্লর (Rajeev Shukla) নাম ঘোষণা করা হয়েছে। বোর্ডের নিয়ম অনুযায়ী সেপ্টেম্বর মাসে হয় বোর্ডের নির্বাচন। কিন্তু ত্রীড়া আইনের কারণে বিসিসিআইয়ের নির্বাচন নিয়ে প্রশ্ন উঠে গিয়েছে। তবে নির্বাচন না হওয়া পর্যন্ত সেই পদে থাকবেন রাজীব। ক্রীড়া আইনের নিয়ম ঠিক হলে তার পর নির্বাচন করতে হবে।

আরও খবর : ভারতীয় শিবিরে চালু হচ্ছে ব্রঙ্কো টেস্ট, তা নিয়ে শুরু বিতর্ক!

সম্প্রতি সংসদে ক্রীড়া বিল পাশ হয়েছে। কিন্তু নিয়ম এখনও চূড়ান্ত হয়নি। সূত্রের খবর, সেপ্টেম্বরের মধ্যে ভারতীয় ক্রিকেট বোর্ডে (BCCI) নির্বাচন চাইছে ক্রীড়ামন্ত্রক। কারণ মন্ত্রক চাইছে, সেপ্টেম্বরের মধ্যে নতুন নিয়ম তৈরি করে সেই আইন অনুযায়ীই নির্বাচন করুক বোর্ড। তা না হলে, তাহলে লোধা আইনেই নির্বাচন হতে পারে। ফলে মনে হচ্ছে বোর্ড নির্বাচন পিছিয়ে যেতে পারে। নতুন নিয়ম অনুযায়ী হতে পারে এই নির্বাচন।

অন্যদিকে রাজীব শুক্ল (Rajeev Shukla) অন্তর্বর্তী প্রেসিডেন্ট হওয়ার পরেই নতুন চ্য়ালেঞ্জের সম্মুখীন হবেন। এর মধ্যে অন্যতম হল জাতীয় দলের স্পনসর ঠিক করা। প্রসঙ্গত, কেন্দ্রীয় সরকারের নতুন আইনের ফলে স্পনসরের পদ থেকে সরে দাঁড়িয়েছে ড্রিম ১১। ফলে এশিয়া কাপের আগে দলের জন্য স্পনসর খুঁজতে হবে রাজীব শুক্লকে।

দেখুন অন্য খবর :